জোরকদমে চলছে দেওয়াল লেখার কাজ, প্রচার মিছিল। তৃণমূল কর্মীদের দাবি, এবার আরও বেশি ভোটে জিতবেন মদন। ঘোষণার প্রতীক্ষায় ছিলেন মদন মিত্র। জেলে বসেই শুক্রবার অনুগামীদের তাঁর নির্দেশ, ভোটে জিততেই হবে। অপেক্ষায় ছিলেন অনুগামীরাও। শুক্রবার সন্ধে থেকেই কামার হাটিতে শুরু হয়ে গিয়েছে মদন মিত্রর প্রচার।  কোথাও আবার আবির খেলায় মেতেছেন উচ্ছসিত দলীয় কর্মীরা। নেতা সশরীরে ময়দানে নেই, তাতে কী? তাঁর  ছবি তো রয়েছে। সেই ছবি নিয়েই শনিবার সকালে  তৃণমূলের প্রচার শুরু কামারহাটিতে। মদন মিত্রর জেলে থাকা ভোটের লড়াইয়ে কোনও ফ্যাক্টরই হবে না, দাবি তৃণমূল শিবিরের। অনুগামীদের দাবি, আগের থেকেও বেশি ভোটে এবার মদন মিত্রকে জেতাবেন তাঁরা।  জেলে থাকা নেতাকে নিয়ে শেষ পর্যন্ত জনতা কী রায় দেয়, সেটাই দেখার।